Diari Oficial de la Generalitat Valenciana


Sumari del DOGV 3944, del 21-02-2001 (2001/1560)

RESOLUCIÓ de 29 de gener de 2001, de la Direcció General de Treball i Seguretat Laboral, per la qual es disposa el registre i la publicació d'actes de la Comissió Paritària del Conveni Col·lectiu Laboral per al Sector Privat de Residències per a la Tercera Edat a la Comunitat Valenciana i la taula salarial per a l'any 2001 (codi 8000265).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3944

Data del DOGV
:   21-02-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/1560


Data del document
:   29-01-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa privada
    * tercera edat
    * conveni col·lectiu

RESOLUCIÓ de 29 de gener de 2001, de la Direcció General de Treball i Seguretat Laboral, per la qual es disposa el registre i la publicació d'actes de la Comissió Paritària del Conveni Col·lectiu Laboral per al Sector Privat de Residències per a la Tercera Edat a la Comunitat Valenciana i la taula salarial per a l'any 2001 (codi 8000265). [2001/X1560]
  
Vist el text de les actes de les reunions de la Comissió Paritària del Conveni Col·lectiu Laboral per al Sector Privat de Residències per a la Tercera Edat a la Comunitat Valenciana, realitzades els dies 10 d'abril de 2000, 5 de maig de 2000 i 17 de gener de 2001, amb l'assistència, de part empresarial de les associacions empresarials AERTE i RENOVA, i de la dels treballadors, per la UGT i CCOO, i de conformitat amb el que disposa l'art. 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1.040/1981, de 22 de maig, sobre Registre i Depòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4.105/1982, de 29 de desembre,
  
ACORDA
  
Primer
  
Ordenar la inscripció en el Registre de Convenis Col·lectius de Treball d'aquesta Direcció General, i el depòsit del text original de les actes, amb notificació a la Comissió Paritària.
  
Segon
  
Disposar la publicació en el Diari Oficial de la Generalitat Valenciana.
  
València, 29 de gener de 2001.- El director general de Treball i Seguretat Laboral: Román Ceballos Sancho.
  
Acta de la comissió paritària del Conveni col·lectiu laboral per al sector privat de residències per a la tercera edat a la Comunitat Valenciana.
  
Assistents:
  
Part patronal
  
AERTE:
  
Sra. Brigitte Boghemans Rovira
  
Sra. Ana María García Rubio
  
Sr. Carlos Masip Abad
  
RENOVA:
  
Sra. Concepción Villaplana
  
Sr. José Pastor Gassó
  
Part social
  
UGT:
  
Sra. Rosa Rodrigo Gómez
  
Sr. Eugenio Negrete Fernández-Pinilla
  
Sra. Rafael Noguera López (assessor)
  
CCOO:
  
Sra. Piedad López
  
Sr. Jesús Romero Morata
  
Sra. Consuelo Egea Folgado (assessora)
  
A València, sent les 10,30 hores del dia 10 d'abril de 2000, a la seu d'AERTE, carrer de la Mare de Déu de la Cabeza, 64,1r,3, s'hi reuneix la Comissió Paritària del Conveni Col·lectiu Laboral per al Sector Privat de Residències per a la Tercera Edat a la Comunitat Valenciana, mitjançant l'assistència dels membres indicats al marge i amb aquest
  
Ordre del dia
  
1. Constitució i nomenament de la Presidència i la Secretaria.
  
2. Correcció d'errades del text publicat en el DOGV.
  
3. Estudi de possible concurrència de convenis.
  
4. Aclariment de l'article 13 i tractament de la informació rebuda.
  
5. Aclariment de l'article 31 sobre petició de personal treballador en el sentit de permetre que la neteja de la roba de treball siga realitzada pel citat personal al seu domicili.
  
6. Aclariment sobre els plusos de nocturnitat i d'assistència.
  
7. Resposta a la petició de sol·licitud de desvinculació (article 43).
  
8. Resposta a la petició d'ajornament de salaris.
  
9. Estudi de possible influència de circulars de data 9 de febrer i 2 de març.
  
10. Estudi nova composició Comissió Paritària.
  
11. Valoració de la implantació als centres de treball i grau d'aplicació del Conveni.
  
1. Quant al primer punt, es constitueix la Comissió Paritària que queda composta, de conformitat amb allò establit en l'article 9 del text del Conveni, per huit membres ?quatre en representació dels empresaris i quatre en representació dels sindicats que signen aquest Conveni- de manera que corresponen a cadascun els llocs i els vots establits en la taula següent:
  
Organització Llocs Vots
  
AERTE 2 3
  
RENOVA 2 1
  
UGT 2 3
  
CCOO 2 1
  
S'estableix que, per a aquesta reunió, actuarà com a presidenta de la sessió la senyora Rosa Rodrigo Gómez, i com a secretària la senyora Ana María García Rubio.
  
2. Després de la lectura del text publicat en el DOGV, són detectats les errades mecanogràfiques que s'indiquen tot seguit, i s'acorda remetre aquesta acta al DOGV perquè es publique i es corregisquen els errors en els punts següents:
  
A) En l'annex II, corresponent a les taules salarials d'1 de desembre de 1999 a 31 de desembre de 2000, en el grup E s'indica com a salari bàsic 88.555 pessetes/534,03 euros, i ha d'indicar 87.855 pessetes/528,02 euros, resultat d'aplicar el 5% d'increment sobre les taules salarials indicades en l'annex I i corresponents al període comprés entre l'1 de gener al 30 de novembre de 1999.
  
B) En l'enunciat de l'article 13 s'ha d'eliminar, i per tant deixar sense efecte, la frase entre parèntesi (nou article).
  
C) En l'enunciat de l'article 29 s'ha d'eliminar, i per tant deixar sense efecte, la frase entre parèntesi (canviar tot l'articulat de salut laboral).
  
D) El capítol VII passa a ser el VI; els successius, un menys.
  
E) En l'annex III, i en relació amb les categories d'animador, auxiliar de clínica, auxiliar sanitari i cambrer, passen al grup C.
  
3. Estudi possible concurrència de convenis a la Comunitat Valenciana. Sobre aquest acord, s'exposa per part d'AERTE que en la Comissió Paritària del Conveni Estatal, realitzada el 26 de febrer de 1998, s'hi van tractar, dins del punt 1 de l'Ordre del Dia, els articles 1 i 3, i s'hi va arribar als acords d'interpretació següents:
  
Art. 1. Àmbit funcional. Queda clarament definit en el Conveni que aquest afecta totes les empreses l'activitat de les quals siga la de residències de Tercera Edat, ja siguen assistides, no assistides o mixtes, ja siguen per a estades permanents com temporals. Sols n'estan excloses les empreses l'activitat fonamental de les quals siga l'atenció sanitària amb caràcter específic.
  
Art. 3. Àmbit personal. Se suscita un debat sobre les empreses que tinguen l'adjudicació mitjançant un contracte amb alguna administració pública (estatal, autonòmica, local i provincial) i la gestió de residències de la Tercera Edat (assistida, vàlida o mixta), i es conclou que el Conveni és d'aplicació a totes les empreses, ja que sols se n'exclouen les residències la titularitat i la gestió de les quals són públiques.
  
Per part d'AERTE es fa constar explícitament que a la citada Comissió van acudir les mateixes parts que van signar el Conveni d'aplicació a la Comunitat Valenciana que formen part de les delegacions estatals de cada organització indicada:
  
UGT Sr. Eugenio Negrete
  
CCOO Sr. Jesús Romero
  
FNRPTE Sra. Brigitte Boghemans
  
AERTE Sr. Carlos Masip
  
FERENO Sr. Francisco J. Boronat
  
RENOVA Sr. Domingo Oropesa
  
Consegüentment, AERTE manifesta el seu criteri sobre no continuar el Conveni per al sector de residències públiques amb gestió privada, per la qual cosa se n'han de suspendre les negociacions i integrar-se en aquest Conveni, amb l'aplicació de l'article 7 Garantia ad personam condició més beneficiosa, si és el cas; encara més quan en la Comissió del Conveni Estatal mateix, en el punt 3, s'hi va posar de manifest un compromís d'unificar el sector a la Comunitat Valenciana una vegada acabada la vigència de tots dos convenis, i va ser signat.
  
Per part de UGT, es manifesta estar d'acord amb la necessitat d'unificar els dos convenis, tot i que considera que els dos convenis que hi ha a la Comunitat Valenciana són totalment vàlids ja que, a més de ser anterior al Conveni Estatal, aquest és de mínims, la qual cosa permet la negociació d'uns altres convenis d'àmbit inferior.
  
Per part de CCOO, es manifesta que amb la signatura del Conveni del sector que hui ens ocupa, s'ha donat un pas important per a aconseguir-ne la unificació, encara que es considera que no és el moment més adequat per a això, ja que aquesta unificació requereix temps fonamentalment per la gran diferència que hi ha en el contingut dels dos convenis, tant en l'aspecte econòmic com social i laboral, a banda del que ja ha expressat UGT.
  
A tot això, AERTE manifesta que s'accepta l'exposició de UGT i CCOO, però se'ls recorda que des de la realització de la Comissió Paritària del Conveni Estatal han transcorregut més de 770 dies, temps que possiblement, si s'hi haguera treballat, s'hauria pogut aconseguir.
  
La part social recorda que ja es va fer un intent amb les patronals dels dos convenis que va fracassar per motius coneguts de tots, i manifesta que cal continuar treballant en l'acostament del contingut dels dos convenis perquè la diferència siga menor i possibilite la unificació.
  
4. En relació amb aquest punt de l'Ordre del Dia, s'acorda remetre una circular (annex II) que recorde l'obligatorietat de les empreses a remetre la informació sol·licitada i descrita en l'article 13 del Conveni, encara que s'estableix que en conseqüència a la data de publicació del Conveni, la primera informació serà la corresponent al segon trimestre de l'any 2000, per a la qual cosa s'adjunta a aquesta Acta com a annex I el model normalitzat, amb la finalitat que siga conegut públicament mitjançant la publicació en el DOGV.
  
5. Se sotmet a debat l'article 31 (roba de treball), i les parts decideixen el que segueix: es considera que el contingut de l'article està clarament especificat, per la qual cosa no es considera que se n'haja de realitzar major ampliació.
  
En relació amb la neteja de roba, haurà de realitzar-se als centres de treball, llevat que el treballador sol·licite expressament i per escrit fer-ho pels seus mitjans; en aquest cas, l'empresa haurà d'autoritzar-ho pel mateix conducte.
  
6. En relació amb el plus d'assistència, s'acorda que en absències al lloc de treball majors de tres dies, el personal treballador haurà de rebre les restants cinc-centes pessetes, sempre que es prevegen els supòsits especificats en l'article de referència i sense menyscapte de les accions que pogueren derivar-se dels motius de les absències.
  
En el plus de nocturnitat s'acorda que haurà de retribuir-se sempre que s'acomplisquen les normes legals i es prevegen els usos i els costums com a dret adquirit.
  
7. Es passa a donar lectura de les peticions d'aplicació de la clàusula de desvinculació del Conveni, i s'estableix que ha de sol·licitar-se a les empreses que la demanen la documentació següent:
  
a) Balanç i compte d'explotació dels dos últims anys (1998-1999);
  
b) Llistat nominal del personal treballador amb les seues categories professionals i salaris;
  
c) TC1 i TC2, si és el cas, dels anys 1998-1999;
  
d) Balanç i situació a 27 de març de 2000;
  
e) Saldos bancaris de l'entitat a 27 de març de 2000.
  
Atés que entre les empreses sol·licitants de l'aplicació de la clàusula de desvinculació n'hi ha una de creació en l'any 1999, per a aquesta, la documentació requerida serà la corresponent als anys 1999 i 2000.
  
Es conclou aquest punt amb l'autorització al secretari d'aquesta sessió perquè, en nom de la Comissió Paritària, faça arribar a les empreses afectades el llistat de documents que hauran de posar a la seua disposició abans del 3 de maig de 2000, entenent que si no es fa així, renuncien a acollir-se a la clàusula de desvinculació. Igualment s'autoritza el secretari perquè conteste a la sol·licitud de certificat sobre si una empresa en concret té concedida o no la desvinculació del Conveni abans d'aquesta reunió de la Comissió Paritària.
  
8. De l'estudi de la documentació aportada es posa de manifest que la falta de regularitat en els cobraments de les empreses podria posar en perill la viabilitat d'aquestes i, per tant, dels llocs de treball. Les parts conclouen que, individualment i conjuntament si és necessari, prendran mesures per a intentar que l'adjudicació i els pagaments de les subvencions per Abonament-Residència a les personal majors amb aquest dret es realitzen d'una manera més ràpida i regular.
  
Es conclou aquest punt manifestant la part social que no pot autoritzar aquesta petició i que el lloc per a tractar-la ha de ser, en tot cas, l'empresa mateix, per la qual cosa es remet a les converses entre les empreses i els representants del personal treballador, o aquestos, si hi manca.
  
9. Es dóna lectura als fulls informatius de data 9 de febrer i 2 de març que els sindicats han remés al personal treballador a centres de titularitat pública i gestió privada, i se'n conclou que aquestes no afecten les empreses que administren centres de titularitat i gestió privades, ni al seu personal treballador.
  
10. AERTE planteja que si és intenció de les parts treballar amb la finalitat que els dos convenis que hi ha a la Comunitat Valenciana s'unifiquen en un sol, seria molt convenient donar entrada en aquesta Comissió Paritària a l'Associació d'Empresaris d'Economía Social del Sector de Serveis Socials (AESS), representativa de les empreses de treball social.
  
Davant d'aquest plantejament, els sindicats UGT i CCOO manifesten que no el consideren oportú, ja que aquest Conveni no els afecta ni en són part signant; AERTE va recordar que hi ha l'antecedent que aquest Conveni va donar entrada a RENOVA sense ser-ne part signant, per la qual cosa els sindicats van acceptar-ne la inclusió com a observadors i van manifestar que la incorporació com a membres nats sols podria ser acceptada si signaren el Conveni per ser-ne afectats, i van aclarir que les situacions entre RENOVA i AESS són totalment distintes ja que, tot i que RENOVA no havia signat el Conveni, sí que l'afectava, i s'hi va adherir explícitament.
  
11. En la valoració de la implantació del Conveni es va arribar a la conclusió que era aplicat majoritàriament en les empreses afectades per aquell; els sindicats van manifestar que, llevat d'excepcions puntuals, no tenien coneixement que no és aplicat, i es va concloure amb l'acord de remetre a les assessories de les empreses un escrit d'aquesta Comissió Paritària perquè, si és possible, ens remeten informació sobre les entitats que no l'apliquen correctament i així intentar intervenir-hi.
  
S'acorda que les actes corresponents a les sessions d'aquesta Comissió Paritària seran signades per un membre de cada part assistent.
  
S'autoritza el senyor Carlos Masip Abad, proveït de DNI 52.512.186 A perquè realitze els tràmits oportuns per al depòsit, el registre i la publicació d'aquesta acta i l'annex I.
  
No havent més assumptes que tractar, s'alça la sessió a les 14.55 hores del dia citat més amunt, i signen com a prova de conformitat totes les parts.
  
AERTE RENOVA UGT-PV CCOO-PV
  
ANNEX II
  
Circular de la comissió paritària a totes les empreses del sector
  
El motiu d'aquesta comunicació és recordar a totes les empreses afectades pel Conveni Col·lectiu Laboral per al Sector Privat de Residències per a la Tercera Edat de la Comunitat Valenciana, de l'obligació que s'estableix en l'article 13: ?Les empreses vinculades per aquest Conveni elaboraran cada trimestre, començant l'1 de gener del 2000, un llistat de treballadors i treballadores amb el tipus de contractació i categoria professional de cada centre i en remetran una còpia a la Comissió Paritària del Conveni perquè en prenguen coneixement?.
  
En qualsevol cas, atés que la data de publicació del Conveni va ser el dia 1 de març de 2000, aquesta Comissió Paritària entén que la data inicial ha de traslladar-se a la de 30 de juny de 2000.
  
A l'efecte de facilitar l'emplenament d'aquestes dades, s'adjunta (annex I) model normalitzat per a això.
  
València, 10 d'abril de 2000
  
Per la comisió paritària
  
Acta de la Comissió Paritària del Conveni Col·lectiu Laboral per al Sector Privat de Residències per a la Tercera Edat a la Comunitat Valenciana
  
Asistents
  
AERTE:
  
Brigitte Boghemans Rovira
  
Javier Noguera Sanchis (secretario)
  
José Luis Escudero Fijo
  
Carlos Masip Abad
  
RENOVA:
  
José Pascual Pastor Gassó
  
José Luis Soto Ros de Ursinos
  
UGT:
  
Rosa Rodrigo Gómez
  
Francisco Roque Meca (president)
  
Encarna Bravo Marco
  
Montserrat Solaz Ortiz
  
Eugenio Negrete Fernández-Pinilla
  
Rafael Noguera López
  
CCOO:
  
Antonio García Rincón
  
Piedad López Jérez
  
Jesús Romero Morata
  
Consuelo Egea Folgado
  
A València, el dia 17 de gener de 2001, reunides les persones indicades al marge en representació de les associacions empresarials AERTE i RENOVA i de les sindicals UGT i CCOO, procedeixen:
  
A constituir la Comissió Paritària del Conveni Col·lectiu Laboral per al Sector Privat de Residències per a la Tercera Edat a la Comunitat Valenciana, amb la composició següent:
  
AERTE:
  
Brigitte Boghemans Rovira
  
Javier Noguera Sanchis (secretari)
  
José Luis Escudero Fijo
  
RENOVA:
  
Consuelo Vilaplana Vilaplana
  
UGT:
  
Rosa Rodrigo Gómez
  
Francisco Roque Meca (president)
  
CCOO:
  
Antonio García Rincón
  
Piedad López Jérez
  
A la constitució de la Comissió Paritària del citat Conveni, amb la composició següent:
  
AERTE:
  
Brigitte Boghemans Rovira
  
Javier Noguera Sanchis
  
José Luis Escudero Fijo
  
Miguel Alfonso García Monllor
  
RENOVA:
  
Consuelo Vilaplana Vilaplana
  
Carmen Palazón Palazón
  
UGT:
  
Rosa Rodrigo García
  
Montserrat Solaz Ortiz
  
María Pavón Romero
  
CCOO:
  
M. Dolores López Vicente
  
M. Dolores Fuentes Rodrigo
  
Consuelo Egea Folgado
  
A la constitució de la Comissió Paritària de Seguretat Laboral del citat Conveni, amb la composició següent:
  
AERTE:
  
Javier Noguera Sanchis
  
Ana María García Rubio
  
Sixt Perales Mulet
  
RENOVA:
  
José Pascual Pastor Gassó
  
UGT:
  
Rosa Rodrigo García
  
Rafael Noguera López
  
CCOO:
  
José Antonio Rodrigo Puchao
  
Antonio García Rincón
  
La Comissió Paritària pren els acords següents:
  
Manar a les comissions de Formació i Seguretat i Salut Laboral perquè, en el termini de 60 dies, es reunisquen i establisquen els respectius reglaments de Funcionament, amb remissió a aquesta Comissió Paritària perquè en tinga coneixement i els aprove.
  
Les actes seran signades per una persona en representació de cada organització, i pel president i el secretari de cada reunió.
  
Establir les taules salarials per a l'any 2001 que s'adjunten com a annex I d'aquesta Acta.
  
Respondre a l'escrit rebut de la senyora Dolores Talens Corella, en els termes indicats en l'annex II que acompanya aquesta Acta.
  
Prorrogar fins al 28 de febrer de 2001 l'entrega del llistat relatiu a les plantilles de les empreses vinculades en aquest Conveni regulat en l'article 13.
  
També s'hi van tractar els temes següents, però no va haver-hi acord:
  
Les accions per a prendre per aquesta Comissió Paritària en cas d'incompliment de l'entrega dels llistats relatius a les plantilles regulat en l'article 13 del Conveni.
  
Sobre si aquest Conveni està afectat pel Conveni que es negocia d'àmbit estatal, està pendent de pronunciament en una pròxima comissió paritària.
  
AERTE notifica a les parts, per tal de no desviar-se del Conveni d'àmbit estatal i de la unitat del sector per tot el territori espanyol, la seua intenció de no continuar negociant cap conveni de caràcter autonòmic.
  
Es faculta la senyora Consuelo Egea Folgado, amb DNI núm. 51.788.626, per al depòsit, el registre i la posterior publicació en el Diari Oficial de la Generalitat Valenciana (DOGV) d'aquesta acta.
  
Cosa que signem com a prova de conformitat a les 14.30 hores del dia citat més amunt
  
President Secretari
  
AERTE RENOVA
  
UGT CCOO
  
 Acta de la comissió paritària del Conveni col·lectiu laboral per al sector privat de residències per a la tercera edat a la Comunitat Valenciana.
  
Assistents:
  
Part patronal
  
AERTE:
  
Sr. Carlos Masip Abad
  
Sr. José Carlos Mora Díaz
  
RENOVA:
  
Sr. José Pastor Gassó
  
PART SOCIAL
  
UGT:
  
Sra. Rosa Rodrigo Gómez
  
Sr. Eugenio Negrete Fernández-Pinilla
  
Sra. Rafael Noguera López (assessor)
  
CCOO:
  
Sra. Piedad López
  
Sr. Jesús Romero Morata
  
Sra. Consuelo Egea Folgado (assessor)
  
A València, sent les 10,30 hores del dia 5 de maig de 2000, a la seu d'AERTE, carrer de la Mare de Déu de la Cabeza, 64,1r,3, s'hi reuneix la Comissió Paritària del Conveni Col·lectiu Laboral per al Sector Privat de Residències per a la Tercera Edat a la Comunitat Valenciana, mitjançant l'assistència dels membres indicats al marge i amb aquest
  
ORDEN DEL DIA
  
1. Nomenament de la Presidència i la Secretaria per a la sessió.
  
2. Correcció d'errades del text publicat en el DOGV.
  
3. Anàlisi de la sol·licitud de l'aplicació de l'article 43 del Conveni per l'empresa Centro Geriátrico La Pinada, SL.
  
4. Anàlisi de la sol·licitud de l'aplicació de l'article 43 del Conveni per l'empresa Palaciet de la Tercera Edat, SL.
  
1. Iniciada la sessió, es decideix que el president siga el senyor José Pastor Gasso, i el secretari el senyor Jesús Romero Morata.
  
2. En la publicació del Conveni en el DOGV d'1 de març de 2000 i en la taula salarial corresponent al període comprés entre l'1 de desembre de 1999 i 31 de desembre de 2000, on hi diu «Plus d'antiguitat» ha de dir «Plus d'assistència».
  
3. Després de l'anàlisi i del debat de la documentació aportada per l'empresa Centro Geriátrico La Pinada SL, la part social considera que de l'estudi de la documentació es dedueix que l'aplicació de les condicions econòmiques del Conveni la conduiria al tancament definitiu. La patronal manifesta que després de l'estudi d'aquella, es desprén que la pèrdua en l'explotació de l'activitat és de 93 pessetes per plaça ocupada, per la qual cosa entén que aquesta aplicació conduiria al tancament, però no accepta el criteri de la part social que s'haja de gestionar millor amb la compra de la llet més barata (aquesta expressió no és subscrita per UGT). Com que no hi ha unanimitat en la decisió, i d'acord amb l'article 43 del Conveni, no procedeix autoritzar la desvinculació sol·licitada.
  
4. S'inicia el debat del punt 4 de l'Ordre del Dia. Després dela presentació de la documentació per la patronal, la part social sol·licita un ajornament de la reunió per tal de poder estudiar-la més profundament. Es decideix ajornar la reunió fins al pròxim dia 16 de maig.
  
Una vegada reiniciada la sessió al mateix lloc, el citat dia 16, a les 10,30 hores, es decideix concedir la desvinculació a l'empresa Palaciet de la Tercera Edat, SL, amb les condicions següents:
  
a) Període de desvinculació salarial, fins al 31 de desembre de 2000, amb un seguiment en setembre i desembre de 2000.
  
b) Salari que cal aplicar: el corresponent a les taules salarials de l'any 1998.
  
c) Pagar retroactivament els salaris previstos en les citades taules des d'1 de gener de 1999.
  
d) Aplicació del conveni en la totalitat a partir de l'1 de gener de 2001.
  
e) Presentació d'un pla de viabilitat de l'empresa a la fi de 2000.
  
f) Es prorrogaran els contractes a l'actual plantilla fins al màxim legal permés.
  
g) La contractació de l'actual plantilla serà indefinida en un 50% a 30 de juny de 2001.
  
h) A la fi de juliol, l'empresa presentarà a aquesta Comissió Paritària la documentació econòmica per a ser analitzada en la sessió de seguiment del mes de setembre:
  
- liquidació de l'Impost de Societats;
  
- llibres de balanços;
  
- TC-1 i TC-2;
  
- còpia de totes les nòmines;
  
- còpia de tots els contractes, les pròrrogues i els annexos;
  
- fotocòpia compulsada de la remesa de clients;
  
- llibre d'usuaris;
  
- contracte de prestació de serveis dels usuaris residents;
  
- liquidació del primer i segon trimestre de l'IVA;
  
- balanç d'explotació a 30 de juny de 2000;
  
- qualsevol altra documentació econòmica complementària que es considere necessària.
  
S'autoritza la senyora Consuelo Egea Folgado, amb DNI núm. 80992856, per al depòsit, el registre i la publicació d'aquesta acta.
  
No havent més assumptes que tractar, es dóna per finalitzada la sessió a les 14 hores del dia 16 de maig de 2000, i signen les parts al peu d'aquest document com a prova de conformitat.
  
AERTE RENOVA
  
UGT-PV CCOO-PV